projecte-aina/catalan_government_crawling huggingface dataset:
Nom del títol: Màster universitari en Condicionants Genètics, Nutricionals i Ambientals del Creixement i del Desenvolupament NUTRENVIGEN G+D Factors per la Universidad de Granada, Universitat Rovira i Virgili, Universidad de Santiago de Compostela i Universidad de Zaragoza
Formar investigadors, docents i professionals de perfil multidisciplinari amb coneixement global de totes les àrees relacionades amb el creixement i el desenvolupament, i amb capacitat d'encapçalar el desenvolupament de projectes i d'adaptar-se de manera eficient a un entorn d'evolució ràpida.
Nom del títol: Màster universitari en Polítiques Educatives per al Desenvolupament Global per la Universitat Autònoma de Barcelona, Cyprus College Nicosia, Universitat de Bremen i Universitat de Glasgow
Especialitats: Educació Internacional Comparada / Polítiques Educatives, Socials i Globals
Generar un impacte positiu en el camp de l'educació i el desenvolupament internacional, com a investigadors o com a professionals.
Construir un programa educatiu interdisciplinari amb una visió global de les polítiques educatives per al desenvolupament global.
Abordar a escala europea el tema de l'educació i el desenvolupament internacional amb una perspectiva sòlida en els valors de justícia social.
Educació, agències nacionals, institucions governamentals o supranacionals, ONG.
Nom del títol: Màster Universitari en Models i Mètodes d'Economia Quantitativa per la Universitat Panteó-Sorbona (París I), Universitat Autònoma de Barcelona, Universitat Ca 'Foscari de Venècia i Universitat Catòlica de Lovaina
Oferir les eines quantitatives fonamentals per desenvolupar treballs d'anàlisi econòmica.
Nom del títol: Màster Universitari en Infermeria i Salut Escolar per la Universitat Pompeu Fabra
Formar professionals d'infermeria en un rol de pràctica avançada orientat a la promoció de la salut, la prevenció de conductes addictives i l'assistència de la població escolar amb problemes de salut.
Desenvolupar competències per orientar i assessorar la comunitat educativa en matèria de salut i hàbits de vida.
Control i seguiment de la salut infantil i adolescent.
Formació i assessorament per al professorat i les famílies sobre salut.
Detecció de conductes addictives.
Foment d'entorns saludables a l'escola.
Disseny i gestió de projectes de salut.
Disseny i gestió de projectes de recerca.
En la societat actual, cal fer front no solament a problemes de salut pública, sinó també a les seves interpretacions diverses i canviants, així com a diferents conceptes de salut.
És per això que l'escola, un agent de socialització de gran importància en la vida dels nens, es converteix en el lloc ideal perquè els infermers i els escolars puguin promoure una vida i un entorn més saludables, cosa que afecta de manera positiva els membres de tota la comunitat escolar.
Els nens i els adolescents tenen necessitats específiques en matèria de salut, i en molts casos als pares i als professors els costa comprendre'ls sense el suport i l'ajuda de professionals de la salut, com els infermers i els escolars.
Ocupar-se de la salut infantil i de l'adquisició d'hàbits saludables en edats primerenques representa una inversió en el benestar i la salut de la població del futur.
La figura de l'infermer o infermera escolar intensifica la promoció de la salut a partir de la incorporació dels bons hàbits per a una vida plena.
Aquest professional necessita formació per exercir aquest paper en entorns específics, com ara l'escolar.
El propòsit del màster és, precisament, dotar els infermers i infermeres d'estratègies pedagògiques aplicables a la comunitat educativa d'àmbit escolar.
Escola Superior d'Infermeria del Mar
Nom del títol: Màster Universitari en Humanitats Digitals per la Universitat de Barcelona
Formar professionals especialitzats en el disseny d'aplicacions o de projectes originals i innovadors en el camp de les humanitats digitals i en la gestió del patrimoni digital.
Això implica proporcionar-los coneixements sobre l'aplicació de les TIC en la investigació i la divulgació de les humanitats, formar-los en metodologies per al disseny de projectes en humanitats digitals, i dotar-los de les habilitats i els coneixements necessaris per al disseny, la creació i el desenvolupament d'aplicacions digitals en entorns culturals.
Activitats professionals científiques i tècniques, especialment investigació i desenvolupament en ciències socials i humanitats:
Educació, principalment cultural:
Activitats artístiques, recreatives i d'entreteniment, especialment de museus o arxius històrics, i gestió de llocs i edificis històrics:
Des de finals del segle xx, any rere any les tecnologies de la informació han experimentat un creixement exponencial.
Això ha generat, a pràcticament tots els entorns econòmics, una necessitat de digitalitzar i difondre materials i activitats, especialment per internet.
En aquest context, les empreses són conscients que estar presents a les xarxes i mantenir un bon nivell d'activitat digital ajuda a convertir clients potencials en clients reals.
Les empreses i les organitzacions vinculades a les humanitats no s'allunyen d'aquesta realitat i necessiten professionals preparats que les ajudin a desenvolupar projectes que permetin mostrar les seves col·leccions i acostar-les al públic.
Per tant, les humanitats digitals poden constituir tant un àmbit emergent d'inserció laboral com una eina de progrés en el mateix lloc de treball.
Nom del títol: Màster universitari en Estudis Avançats en Afers Internacionals /Advanced Studies in International Affairs, per la Universitat Ramon Llull
Formar professionals que puguin aportar una mirada innovadora en el camp de les relacions internacionals, i també preparar investigadors que contribueixin a la comprensió de les relacions internacionals mitjançant el seu coneixement especialitzat i aplicat.
Serveis diplomàtics i consulars, organitzacions internacionals, serveis nacionals d'intel·ligència, ONG, fundacions i fàbriques d'idees ( think tanks ), partits polítics, consultories internacionals, empreses orientades al comerç internacional, mitjans de comunicació, docència i recerca universitària.
El camp de les relacions internacionals experimenta una transformació contínua.
En l'actualitat, presenciem el sorgiment de transformacions que fan que els vells instruments d'anàlisi resultin inadequats per donar-ne compte i afrontar-les.
El vell sistema internacional configurat al voltant de la primacia dels estats ha donat pas a un de naturalesa multicèntrica en què els actors supraestatals, com la Unió Europea, i els actors subestatals, com ara les regions o les ciutats, així com les organitzacions no governamentals (que articulen la societat civil transnacional), tenen més agència i rellevància en aquest camp internacional polièdric i complex.
Així, per exemple, àmbits com el de la cooperació internacional al desenvolupament no poden ser tractats només des d'una perspectiva clàssica i estàtica a través del prisma de l'estat nació, sinó que també cal incloure el rol creixent i dinàmic dels actors no estatals capaços d'influir en l'agenda internacional.
Aquests canvis han comportat que la regulació del sistema internacional quedi fragmentada i sorgeixin noves línies de regulació legal, com ara el dret penal internacional, el dret espacial o el dret humanitari, per esmentar-ne només uns quants.
L'existència d'aquesta multiplicitat d'actors, estatals i no estatals, fa que el món de les relacions internacionals adquireixi una imatge i una dinàmica diverses que cal estudiar de manera estructurada i sistemàtica.
Al costat d'aquestes transformacions també hi ha reptes que qüestionen l'estructura actual de les relacions internacionals.
La securitització creixent del problema migratori i dels refugiats; la inestabilitat econòmica multilateralitzada; els problemes dels béns comuns globals (medi ambient, salut, etc.); el sorgiment de nous actors armats que resisteixen qualsevol classificació (movent-se en l'eix comprès entre el terrorisme i la delinqüència); la ciberseguretat o l'ús de la informació com a instrument d'ingerència d'alguns estats sobre els assumptes interns d'altres estats ( fake news, sharp power, etc.).
Tots els fenòmens que fan indispensable un estudi des d'un enfocament multidisciplinari de les relacions internacionals.
Nom del títol: Màster Universitari en Sistemes i Tecnologies de Conversió d'Energia per la Universitat Rovira i Virgili
Proporcionar a investigadors i professionals la formació necessària per desenvolupar, dissenyar i gestionar sistemes energètics que operin amb fonts d'energia renovable i que estiguin integrats en xarxes energètiques, per tal d'aconseguir una eficiència màxima i una disponibilitat alta.
Tecnologies de conversió d'energia, integració d'energies renovables en edificis, xarxes i sistemes energètics.
Companyies d'energia, indústries intensives en energia, empreses d'enginyeria i consultoria, empreses de serveis energètics, així com universitats, instituts de recerca i centres tecnològics.
· Investigador en universitats, instituts de recerca o departaments d'R+D+I.
· Gestor/a de la producció energètica.
· Responsable de sistemes de calefacció, ventilació i aire condicionat (HVAC, per la sigla en anglès).
· Enginyer/a especialista en eficiència energètica i energies renovables.
L'eficiència energètica, la integració d'energies renovables en el sistema energètic, i la implantació de xarxes d'energia en edificis i en entorns industrials i urbans és una necessitat per a la societat actual i una prioritat per a les diferents administracions a escala local, estatal i europea (art. 14 de la Directiva 2012/27/UE).
La necessitat de comptar amb personal especialitzat en noves tecnologies de producció i conversió d'energia serà vital per intensificar el procés de transició de les tecnologies basades en consum de combustibles fòssils cap a d'altres amb baix contingut en carboni i alta eficiència.
Nom del títol: Màster Universitari en Gestió Turística del Patrimoni Cultural per la Universitat Autònoma de Barcelona
Oferir als professionals i a altres col·lectius amb interès en temes humanístics i turístics el coneixement necessari per poder treballar i fer recerca en l'àmbit de la gestió turística del patrimoni cultural.
Proporcionar als estudiants les eines i els coneixements necessaris per generar valor afegit a les activitats turístiques relacionades amb el territori i el patrimoni material i immaterial.
Facilitar oportunitats perquè els estudiants entrin en contacte amb les tendències més actuals en el camp professional i de la recerca relacionades amb el turisme cultural.
Museus, espais patrimonials monumentals, guies turístics i culturals, empreses editorials en temàtica turística, agències de viatge especialitzades en temes culturals, consultories turístiques i patrimonials.
El màster aporta una especialització professional i investigadora que el mercat turístic actual demanda.
El turisme cultural requereix professionals que ofereixin al sector el coneixement i els valors apresos en les disciplines humanístiques i turístiques.
D'altra banda, la producció científica relacionant turisme i humanitats se centra en la seva gestió econòmica, i té una repercussió escassa, sobretot en revistes científiques especialitzades d'alt impacte.
S'obre, per tant, una nova línia d'investigació que permeti aportar un valor afegit i on les dues disciplines uneixin esforços i contribueixin amb noves visions, ja sigui de tipus qualitatiu com quantitatiu.
Escola Universitària de Turisme i Direcció Hotelera
Nom del títol: Màster Universitari en Direcció Financera per la Universitat Oberta de Catalunya
Formar persones expertes capaces de prendre decisions en l'àmbit de la direcció financera (CFO, per la sigla en anglès), més enllà de la comptabilitat, l'auditoria, el control, la tresoreria i la captació de finançament per a les empreses.
La direcció financera s'ha de projectar cap a funcions més estratègiques i de suport als negocis per al creixement sostenible de l'empresa, tenint en compte l'entorn global en què opera.
Dotar l'estudiant de les eines i els coneixements necessaris i imprescindibles per representar de manera satisfactòria el nou rol que adquireix la direcció financera.
La direcció financera i els seus equips s'han de saber reinventar i adaptar a aquesta nova conjuntura per garantir que aporten a l'organització el valor esperat.
Preparar futurs professionals que desenvolupin un nivell avançat de coneixement en els negocis.
Aquest és un element clau perquè l'organització assoleixi els seus objectius.
La funció financera ha de transformar-se estratègicament per respondre a aquest canvi de rol i convertir-se en un veritable soci empresarial.
Formar persones investigadores en el camp de la direcció financera que posteriorment puguin emprendre estudis de doctorat amb l'objectiu d'aportar o desenvolupar nous coneixements en aquest camp.
Nom del títol: Màster Universitari en Recerca en Estudis Internacionals per la Universitat Pompeu Fabra, Universitat Autònoma de Barcelona
Formar investigadors que disposin de les capacitats i els coneixements adequats per estudiar i interpretar els reptes actuals de la nostra societat en l'àmbit internacional, des d'una perspectiva tant global com local.
Oferir als estudiants les eines d'anàlisi adequades per definir un perfil professional capaç de respondre a les necessitats dels organismes públics, nacionals i internacionals, i de les corporacions privades com a analistes o investigadors en temes socials amb una forta orientació cap als temes de política internacional.
L'interès pels estudis internacionals està especialment relacionat amb la fi de la Segona Guerra Mundial i, molt especialment, amb les dècades de prosperitat que van seguir la descolonització, amb l'aparició de nous problemes, més enllà de les qüestions de diplomàcia i seguretat tradicionals, que havien dominat l'esfera internacional les dècades anteriors.
Els processos de democratització en nombrosos països en vies de desenvolupament i els components de la «seguretat humana», com poden ser el canvi climàtic i la seva capacitat per soscavar la sostenibilitat del planeta, han fet més complexa la política internacional.
Les relacions nord-sud i sud-sud, i les possibilitats de garantir contextos socials estables i segurs, constitueixen avui en dia una de les grans preocupacions de la política internacional.
Per exemple, els conflictes de l'Àfrica subsahariana, la proliferació de les «noves guerres», així com els processos revolucionaris del Magreb, han generat una sèrie d'urgències en forma de crisis humanitàries, intervencions militars i processos migratoris, que han desarticulat les polítiques tradicionals impulsades per la comunitat internacional.
El màster se centra en l'estudi i la discussió dels desafiaments enormes que afrontaran en les pròximes dècades tant els països en vies de desenvolupament (inclosos els BRICS) com els desenvolupats, a més dels reptes associats a la sostenibilitat del desenvolupament econòmic, les creixents desigualtats econòmiques i socials, la provisió d'immobles públics regionals i globals, i, finalment, el disseny d'institucions i polítiques adequades per afrontar aquests reptes.
Nom del títol: Graduat/ada en Direcció d'Empreses Tecnològiques per la Universitat Ramon Llull
Mencions: Gestió de l'entreteniment digital / Medi social / Màrqueting digital / Emprenedoria digital / Economia digital / Gestió de les indústries esportives ( Sports Management )
Aquest grau respon a la necessitat social de titulats i titulades que entenguin el món dels negocis tecnològics.
La seva finalitat és proporcionar una base sòlida de coneixements interdisciplinaris que permetin formar els graduats i les graduades no només com a coneixedors de la gestió, sinó, a més, com a coneixedors de la tecnologia.
Consegüentment, podran gestionar i implementar, mitjançant la tecnologia i la innovació, els canvis necessaris per a l'èxit de les empreses.
Nota de tall 1a assignació PAU/CFGS: 8,966
Nom del títol: Graduat/ada en Educació Infantil per la Universitat Rovira i Virgili
Mencions: Idiomes / Atenció a la diversitat / Educació psicomotriu / Educació musical i dansa
En el primer període del pràcticum (tercer curs), l'alumnat haurà d'observar i analitzar la realitat d'un centre escolar.
En el segon període del pràcticum (quart curs), l'alumnat haurà de dissenyar, desenvolupar i avaluar una unitat de programació o un projecte educatiu.
Formar professionals experts en el període educatiu de 0 a 6 anys:
Mestre/a en educació infantil, mestre/a de suport, d'ensenyament no reglat, en centre de recursos pedagògics, docència hospitalària, etc.
Nom del títol: Graduat/ada en Educació Primària per la Universitat Rovira i Virgili
Mencions: Atenció a la diversitat / Educació física / Educació musical i dansa / Idiomes
En el primer període de les pràctiques externes (tercer curs), l'alumnat ha d'observar i analitzar la realitat d'un centre escolar.
En el segon període de les pràctiques externes (quart curs), l'alumnat ha de dissenyar, desenvolupar i avaluar una unitat de programació o un projecte educatiu.
Formar docents i tutors/ores amb competències específiques en les diferents àrees del currículum recollides en la LOE, amb les finalitats següents:
Nom del títol: Graduat/ada en turisme per la Universitat de Lleida
Formar professionals arrelats al territori que siguin capaços de cercar les potencialitats dels diferents indrets i estimular els segments de negoci relacionats amb el turisme d'interior (esports d'aventura, natura, cultural i artístic, paisatgístic, qualitat de vida, etc.).
En la societat actual, l'oci cada vegada té un lloc més rellevant en l'escala de les necessitats de les persones i, dins de l'oci, el turisme ocupa un dels llocs principals.
A les comarques de Lleida, tant del pla com de muntanya, el turisme es vol utilitzar com una activitat econòmica que permeti ajudar a fixar la població al territori i a evitar-ne el procés de despoblament, és a dir, es veu com un instrument per ajudar a cercar l'equilibri territorial.
Malgrat que, majoritàriament, la demanda per part de la població és de turisme de platja, s'estan obrint nous espais relacionats amb el turisme rural o d'interior i el de muntanya.
La demanda que va diversificant l'oci turístic: esports d'aventura, recorreguts artístics, rutes gastronòmiques o rutes del vi, sense oblidar les diferents activitats culturals de les diferents zones que fan que la població es desplaci dins del territori per gaudir d'un ampli ventall d'activitats lúdiques.
A les terres de Lleida s'estan realitzant tot un conjunt d'inversions en infraestructures (Aeroport d'Alguaire, la Llotja de Lleida, etc.) que ajudaran a potenciar l'activitat turística i a fer de Lleida una ciutat de congressos, entre d'altres.
L'aposta actual dels diferents agents econòmics i socials fa entreveure que la demanda de professionals relacionats amb la gestió d'empreses turístiques serà clau per ajudar a potenciar aquest sector al nostre territori.
Nom del títol: Graduat/ada en geografia per la Universitat de Lleida
Preparar professionals capaços de satisfer les demandes socials bàsiques en el camp de l'ordenació i la planificació territorial, l'educació, la recerca, la divulgació geogràfica i l'aplicació de les tecnologies de la informació geogràfica.
Nom del títol: Graduat/ada en Enginyeria Mecànica per la Universitat de Lleida
Proporcionar a l'estudiantat sòlides bases en les ciències d'aplicació a processos industrials i amb un alt component pràctic.
Aquest plantejament permet dotar als professionals de la flexibilitat i adaptabilitat necessària per tal d'enfrontar-se a problemes de naturalesa molt diversa, ja que les seves tasques és desenvoluparan en molts sectors del món industrial i en qualsevol tipus d'empresa o administració.
En diversos sectors del món industrial, tant en l'específic de la indústria mecànica, com en indústries del sector elèctric, electrònic i químic i en altres sectors industrials com per exemple el disseny, l'enginyeria i consultoria, la informàtica, el comerç, l'alimentació i els serveis en general.
Nom del títol: Graduat/ada en Enginyeria de l'Energia i Sostenibilitat per la Universitat de Lleida
Mencions: Mitigació mediambiental / Instal·lacions energètiques / Construcció sostenible
Formar enginyers i enginyeres industrials amb una visió clara i capacitats per desenvolupar projectes en els camps de l'energia, l'eficiència, l'estalvi, la gestió, la generació, els elements i el mercat energètic.
A més, capacitar-los per avaluar i adoptar mesures de mitigació de l'impacte mediambiental en els sectors industrial i energètic.
Conèixer en profunditat, a més de les energies convencionals, les renovables.
Els sistemes industrials i energètics actuals són insostenibles pel fet que estan basats fonamentalment en l'ús de recursos fòssils de disponibilitat limitada, amb l'impacte mediambiental que això comporta.
Segons les previsions de l'Agència Internacional de l'Energia, l'ús de l'energia al món s'incrementarà un terç fins al 2040.
Per tant, la transició cap a un nou model industrial i energètic és un dels grans reptes que la societat haurà d'afrontar en els propers anys i ha estat reconegut per l'ONU com un dels 17 Objectius de Desenvolupament Sostenible.
Per assolir aquest repte, és necessari formar professionals amb competències adequades per desenvolupar i gestionar els nous sistemes industrials i energètics millorant l'eficiència energètica i l'ús dels recursos en la indústria, edificis i transports, així com dissenyant polítiques energètiques més sostenibles, entre altres accions.
Nom del títol: Graduat/ada en Administració i Direcció d'Empreses per la Universitat de Lleida
Formar professionals capaços de desenvolupar activitats de gestió, assessorament i avaluació a les organitzacions.
Aquestes activitats es poden desenvolupar en l'àmbit global de l'organització o en qualsevol de les seves àrees funcionals: producció, recursos humans, finançament, comercialització, inversió, administració o comptabilitat.
Els graduats i les graduades han de conèixer l'articulació de totes aquestes àrees funcionals dins dels objectius generals de la unitat productiva, i també l'articulació d'aquests objectius en el context global de l'economia, i han d'estar en condicions de contribuir amb la seva activitat al bon funcionament i a la millora dels resultats.
Capacitat de desenvolupar tasques relacionades amb l'exercici de la professió.
Sobretot, se centren en l'organització, la gestió i les finances d'una organització (empresarial o institucional) i en conèixer el seu entorn jurídic, econòmic i social.
L'aplicació de diferents tipus de tècniques instrumentals en l'anàlisi i la solució de problemes empresarials són els aspectes més significatius.
Tota societat moderna es desenvolupa per mitjà d'organitzacions, ja siguin empreses de propietat privada o pública, o organitzacions amb ànim de lucre o purament socials.
Les institucions, per poder sobreviure, necessiten tenir ben clars els criteris econòmics, de bona gestió i d'organització.
Per aquest motiu, el ventall de possibilitats que ofereix el món de l'administració i direcció d'empreses és cada vegada més gran i els alumnes d'aquest estudi troben feina en un àmbit més divers.
A més, està creixent el nombre d'empreses i institucions, de tota mena i volum, que recluten aquests/es titulats/ades, perquè cada vegada troben més necessària la professionalització dels seus equips amb vista a incrementar la seva competitivitat.